1. Katonda okwo yatonzile eigulu nensi. 

Katonda waitu ali omwigulu; akola ebyagonza 
byona. Kuba ebyagamba, bibaho ; ebyalagila, bikalaho 
(Ebiz. 115, 3 na 33, 9). 

Olwambelenambele Katonda akatonda eigulu ne- 
nsi. Ensi etakashemezibwe, ekaba eli busha. Bu- 
kaba buli buziba bwonka, bushwekilwe omwilima. 
Omwoyo gwa Katonda gwabundamila eigulu yamaizi. 

Katonda yagamb' ati: Abeho ekitangala! Abaho 
ekitangala. Katonda yabona ekitangala okwo kill ki- 
lungi. Katonda yabeganisamu agati yekitangala no- 
mwilima. Katonda ekitangala yakyeta nyemishana, 
nomwilima yagweta ekilo. Bwaba bwaigolo, bwaba 
bwankya, ekyo nikyo kilo kyokubanza. 

Katonda yagamb' ati: Abeho eibanga agati oitiu 
maizi, libeganisemu amaizi namaizi. Katonda yataho 
eibanga, yabeganisa amaizi agali ansi yeibanga, na- 
maizi agali eigulu omwibanga. Nikwo kyabaile ki- 
tyo. Katonda eibanga yalyeta igulu, Bwaba bwai- 
golo, bwaba bwankya, ekyo nikyo kilo kyakabili. 

Katonda yagamb 7 ati: Amaizi agali ahansi yeigulu 
geshombokeze omu mwanya gumo, olukalu luboneke, 
Nikwo kyabaile kityo. Katonda olukalu yalweta nsi, 
neshombokanilo lyamaizi yalyeta nyanja. Katonda 
yagamb' ati: Ensi emele ebyokumela, emiti elabe 



ebilaba. Nikwo kyabaile kityo. Katonda yabona, 
okwo bili bilungi. 

Katonda yagamb' ati: Abeho ebimuli omwibanga 
lyeigulu. Katonda yakola ebimuli bibili ebihango, 
ekimuli ekilikukila obuhango okutwalaga nyemishana, 
nekimuli ekike okutwalaga ekilo, kandi yakola ne- 
nyanyinyi. 

Katonda yagamb' ati: Amaizi gazale ebilikweku- 
lula, nebinyonyi bihalale omunsi. Katonda yatonda 
enfulu zona ezili omu nyanja, nebinyonyi ebihalala 
omunsi, yabibululila amaisho, yagamb' ati: Muzale, 
mukanye! 

Katonda yagamb' ati: Ensi elete enganda zona 
zenyamaishwa: ente ? nebilikwekulula nenyamaishwa 
zona, bili nkengesho zabyo. 

Katonda yagamb' ati: Tukole abantu nkengesho 
yaitu, omu kishushani kyaitu, batwalega ebyomu 
nyanja nebilikuhalala eigulu nente nensi yona. Ka- 
tonda yatonda omuntu nkengeshoye, omu ngesho ya 
Katonda nimwo yamtondeile, yatonda omuntu neitaka 
lyensi, yamhuwa omu nyindo olwoya olwobulamu. 

Katonda yabona kyona ekyoyakola, kandi kyaba 
kilungi muno. Bwaba bwaigolo, bwaba bwankya, 
ekyo nikyo kilo kyamukaga. 

Katonda yahumulila akilo kyamushanju, yakibu- 
lulila amaisho ekilo kyamushanju, yakyaisiliza. 



%. Ekibanja ekya Edeni (Paladiso). 

Katonda akakola amahanga gona agabantu ku- 
luga ali omo, kandi gaikale omunsi zona, bahigega 
Katonda; kandi tali ala na buli muntu wena omulr 
chwe, kuba omuliwenene nitwikala, nitugenda, nitu- 
baho (Ent. 17, 26—28). 

Omukama Katonda yabyala ekibanja omu Edeni 
alubaju olwabuluga izoba, yameza omunsi buli muti 
ogushemelela amaisho, omulungi okulya, nomuti ogwo- 
bulamu omugati omu kibanja, nomuti ogwokumanya 
ebilungi nebibi. 

Omukama yatwala Adamu, yamuta omu kibanja 
kya Edeni, akilimega, akilindega; yalagila omuntu, 
yamgambiF ati: Buli muti ogwomu kibanja olyegaho 
okwolagonozaga, nawe muti ogwokumanya ebilungi 
nebibi otagulyagaho, kuba ekilo ekyoligulyaho toli- 
lema kufa. 

Omukama yatwala enyamaishwa zona owomuntu, 
alebe okwo alazeta. Omuntu yaziluka amabala; nawe 
omuntu akaba atakaboine mutaiwe owobalakwasa- 
ngana. 

Omukama yagamb' ati: Tikilungi omuntu kwi- 
kala wenka, ndamkolela mutaiwe amshobokeile. 
Omukama yaletela omuntu otulo tungi; yanagila. Ya- 
mwiyamu olubaju lumo, yagalulaho enyama omu 
mwanya gwalwo. Omukama yalutondamu omukazi; 
yamleta ali omuntu. Omuntu yagamb' ati: Ogu ni- 
lyo igufa elyaluga omu magufa gange, niyo nyama 
eyaluga omu nyama yange. Omushaija nikyo alasi- 
gilaga ishe na nyina, yetabe na mukaziwe, nabo 

balabaga omubili gumo. Bombi bakaba bali busha, 
omushaija na mukaziwe, kandi tibakwasilwe nshoni. 
Katonda yababululila amaisho, yabagambiF ati: 
Muzale, mukanye! mwijuze ensi, mugilye, mutwa- 
lega ebyomu nyanja nebilikuhalala eigulu! 

3. Okushobya okwokubanza. 

Setani okuluga alwambele nambele niwe mwisi 
wabantu, kandi tiyaikaile mumazima, kuba amazima 
tigali muliwenene; kagamba ebishuba, agamba ebi- 
luga omubye, kuba niwe mubeyi kandi ishe wokubeya 
(Yoh. 8, 44). 
Enjoka ekaba eli ndabukya okukila enyamaishwa 
zona ezahelu, Omukama ezoyatonzile; yagambila 
omukazi eti: Nikwo yagambile Katonda ati: timu- 
lyaga amiti yona eyomu kibanja? Omukazi yaga- 
mbila enjoka ati: Ebilaba byemiti eyomu kibanja tu- 
bilya, nawe ebilaba ebyomuti oguli agati omu kiba- 
nja Katonda akagamb' ati: mutagulyagaho noyakuba 
okugukwatagaho, mutalifa! Enjoka yagambila omu- 
kazi eti: Okufa timulifa, kuba Katonda namanya 
ati: ekilo ekyomuligulyaho inywe, amaisho ganyu 
nilwo galibululwa, nanywe muliba nka Katonda oku- 
manya ebilungi nebibi. 

Ewa kayaboine, okwo omuti guli gulungi okulya, 
kaoidi amaisho gagushemelelwa, nomuti gwokwego- 
mba okuleta amagezi, yanoga ebilaba byagwo, ya- 
lya, kandi yaha na iba, nawenene yalya. Amaisho 
gabo bombi gabululwa, bamanya, okwo bali busha, 
batimba amababi gomuhunge, bekolela ebishenshe. 



Bahulila eilaka ly' Omukama^nagendageoida omu 
kibanja. Besheleka agati yemiti eyomu kibanja, 
Omukama atakubabona. Katonda yayeta omushaija, 
yagamb' ati: Olinka? Yagamb' ati: Nahulila eilaka 
lyawe omu kibanja, natina, kuba ndi busha, nesheleka. 
Yagamb' ati: Nowa ayakugambila okwo oli busha? 
Walya amuti ogwotiakulagile obutagulyagaho? Omu- 
shaija yagamb' ati: Omukazi owowampaile okwikala 
nanye, niwe yampa amuti, nkalya. Omukama ya- 
gambila omukazi ati: Kiki ekyowakola?s Omkazi 
yagamb' ati: Enjoka niyo yanyoiya, nkalya. 

Omukama yagambila enjoka ati: Kuba wakola eki, 
walamwa iwe! Olekuluzaga eibunda, olalyaga echu- 
chu ebilo byona etiyobulamu bwawe. Nanye obubi- 
sha nabuta agati yawe nomukazi, kandi agati ya lu- 
zalo lwawe noluzalo Iwomukazi; olwo lulikusheke- 
nyula omutwe, na iwe olilushekenyula ekisinzilo. 

Yagambila omukazi ati: Ndakwongelagaho okulu- 
mwa, kblazalaga abana, kandi omushaija wawe ala- 
kutwalaga. 

Yagambila Adamu ati : Kuba wahulila eilaka lyo- 
mukazi wawe, walya amuti, ogwonakula gile, ni- 
ngamba nti: Togulyagaho — eitaka lyalamwa alwawe, 
omukufakubi nimwo olalyaga ebyakulya ebilo byona 
ebyobulamu bwawe. Amawa namatoju galakusali- 
Iwaga, na iwe olalyaga ebishambu ebyomundimilo; 
omumpita eyomubuso bwawe nimwo olalyaga ebya- 
kulya okwikya olwoligaluka omwitaka, kuba nimwo* 
waihilwe, kuba oli chuehu iwe nomu ehuchu nimwo 
oligaluka. 

Omukama yakolela Adamu na Ewa ebijwalo bye- 
mpu ? yabajweka. Nikwo atyo yababinga omu kiba- 
nja kya Edeni, yatamu abakelubi nembanda elikula- 
bya okulinda omuhanda ogwomuti ogwobulamu. 

